钦定古今图书集成/理学汇编/字学典/第147卷 > 《明屠隆考槃馀事》 > 《毫》
## 钦定古今图书集成/理学汇编/字学典/第147卷 > 《明屠隆考槃馀事》 > 《毫》

笔之所贵者在毫。广东番禺诸郡多以青羊毛为之，
以雉尾或鸡鸭毛为盖，五色可观。或用丰狐毛、鼠须、
虎毛、羊毛、麝毛、鹿毛、羊须、胎发、猪鬃、狸毛造者，然皆
不若兔毫为佳。兔以崇山绝壑中者，兔肥，毫长而锐，
秋毫取健，冬毫取坚，春夏之毫，则不堪矣。若中秋无
月，则兔不孕，毫少而贵。朝鲜有狼毫笔，亦佳，近日所
制尤绝妙。